**Ministru kabineta rīkojuma projekta**

**"Grozījumi Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta "Grozījumi Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu"" (turpmāk – projekts) mērķis ir noteikt:  - ka valsts un pašvaldību amatpersonas (darbinieki) strādā klātienē tikai tad, ja institūcijas vadītājs to noteicis;  - noteikt kā valsts un pašvaldību institūcijā organizējams darbs klātienē;  - ka darba devēja pienākums būs noteikt tos darbiniekus, kuri, lai nodrošinātu darba nepārtrauktību, drīkst veikt darbu klātienē, vienlaikus nosakot atbilstošus iekšējās kontroles pasākumus 'darba vietā;  - ka darba devējam ārkārtējās situācijas laikā, ja darbinieks un darba devējs nav savstarpēji vienojušies par darba veikšanu attālināti, ir tiesības vienpusēji norīkot darbinieku veikt darbu attālināti. Pēc ārkārtējās situācijas beigām attālinātais darbs veicams, pamatojoties uz pušu vienošanos. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts izstrādāts pamatojoties uz Civilās aizsardzības un katastrofas pārvaldīšanas likuma [4. panta](https://likumi.lv/ta/id/313191#p4) pirmās daļas 1. punkta "e" apakšpunktu, likuma "[Par ārkārtējo situāciju un izņēmuma stāvokli](https://likumi.lv/ta/id/255713-par-arkartejo-situaciju-un-iznemuma-stavokli)" [4. pantu](https://likumi.lv/ta/id/255713-par-arkartejo-situaciju-un-iznemuma-stavokli#p4), [5. panta](https://likumi.lv/ta/id/255713-par-arkartejo-situaciju-un-iznemuma-stavokli#p5) pirmo daļu un [6. panta](https://likumi.lv/ta/id/255713-par-arkartejo-situaciju-un-iznemuma-stavokli#p6) pirmās daļas 1. punktu un otro daļu, [7.](https://likumi.lv/ta/id/255713-par-arkartejo-situaciju-un-iznemuma-stavokli#p7) panta 1. punktu un [8.](https://likumi.lv/ta/id/255713-par-arkartejo-situaciju-un-iznemuma-stavokli#p8) pantu, [Epidemioloģiskās drošības likuma](https://likumi.lv/ta/id/52951-epidemiologiskas-drosibas-likums) [3.](https://likumi.lv/ta/id/52951-epidemiologiskas-drosibas-likums#p3) panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā to, ka Latvijā joprojām saglabājas ļoti augsts Covid-19 izplatības risks un arvien vairāk parādās inficēšanās gadījumu ar jauno SARS-CoV-2 paveidu[[1]](#footnote-1), kā arī to, ka tieši darba vietas ir vienas no lielākajiem riska inficēšanās vietām, nepieciešams precizēt Ministru kabineta 2020. gada 6. novembra rīkojumu Nr. 655 "Par ārkārtējās situācijas izsludināšanu"" (turpmāk – rīkojums).  Šobrīd rīkojuma 5.35 apakšpunktā noteikts, ka darba devējam ir pienākums:  1. nodrošināt darbiniekiem attālinātā darba iespējas, ja darba specifika to pieļauj;  2. darbam klātienē nodrošināt darbiniekiem individuālos aizsardzības līdzekļus, kas ir nepieciešami darba pienākumu veikšanai (piemēram, mutes un deguna aizsegus, priekšautus, virsvalkus);  3. noteikt pasākumus Covid-19 izplatības ierobežošanai darba kolektīvā, nosakot atbildīgo personu par šo pasākumu ieviešanu darbavietā un informējot darbiniekus par minētajiem pasākumiem  Projekts paredz papildināt rīkojumu ar regulējumu, kas paredz, ka darba devēja pienākums būs noteikt tos darbiniekus, kuri, lai nodrošinātu darba nepārtrauktību, drīkst veikt darbu klātienē, vienlaikus nosakot atbilstošus iekšējās kontroles pasākumus darba vietā.  Tiek saglabāts pamatprincips, ka darbs pēc iespējas ir jāorganizē tā, lai pamatā darbinieki strādātu attālināti, kas jau noteikts rīkojuma 5.35.1apakšpunkta esošajā redakcijā, rīkojuma projektā ir ietverts papildus darba devēja pienākums identificēt tos darbiniekus, kuri, lai nodrošinātu darba nepārtrauktību, drīkst veikt darbu klātienē. Vienlaikus pašiem darba devējiem tiek atstāta arī iekšējās kontroles pasākumu īstenošana.  Papildus tiek precizēts 5.35.1apakšpunkts nosakot papildus tam, ka jāorganizē darbs tā, lai klātienē darba pienākumus veiktu tikai tie darbinieki, kuri nodrošina darbu nepārtrauktību un nevar to veikt attālināti savā dzīvesvietā, vēl to, ka lai nodrošinātu šī pienākuma izpildi, darba devējam ārkārtējās situācijas laikā, ja darbinieks un darba devējs nav savstarpēji vienojušies par darba veikšanu attālināti, ir tiesības vienpusēji norīkot darbinieku veikt darbu attālināti, ievērojot 5.35.1. apakšpunktā minētos noteikumus. Pēc ārkārtējās situācijas beigām attālinātais darbs veicams, pamatojoties uz pušu vienošanos.  Minētais grozījums paredz, ka situācijās, ja darbinieks un darba devējs nav savstarpēji vienojušies par darba veikšanu attālināti, tad darba devējam, izvērtējot situāciju, ir tiesības vienpusēji norīkot darbinieku veikt darbu attālināti. Tādējādi tiek nodrošināta darba devēja iespēja pilnvērtīgi izpildīt tam noteiktos papildus pienākumus ārkārtējās situācijas laikā. Pēc ārkārtējās situācijas beigām attālinātais darbs veicams, tikai pamatojoties uz pušu vienošanos. Šajā gadījumā būtiski tiek uzsvērts darba devēja pienākums nodrošināt darbiniekam attālinātā darba iespējas, lai darbinieks varētu pienācīgā kārtā veikt savus darba pienākumus. Vienlaikus jānorāda, ka minētā darba devēja tiesība būtu īstenojama, ievērojot samērīgumu, un objektīvi izvērtējot situācijas. Ja darbinieks norāda uz objektīviem apstākļiem, kas viņam liedz veikt darbu attālināti savā dzīvesvietā, darba devējs izvērtē iespēju ļaut darbiniekam veikt darbu klātienē, nodrošinot atbilstošus epidemioloģiskos pasākumus.  Norādāms, ka minētais regulējums neattieksies uz tādiem darbiem kā ražošana un citiem darbiem, ko objektīvi nevar veikt attālināti.  Papildus projekts paredz papildināt rīkojumu ar papildu regulējumu attiecībā uz valsts un pašvaldību institūcijām.  Lai nodrošinātu darbu klātienē valsts un pašvaldību institūcijas vadītājam būs:  - jānodrošina amatpersonām (darbiniekiem) individuālos aizsardzības līdzekļus, kas ir nepieciešami darba pienākumu veikšanai (piemēram, mutes un deguna aizsegus);  - jānosaka pasākumi Covid-19 izplatības ierobežošanai darba kolektīvā, nosakot atbildīgo personu par šo pasākumu ieviešanu darbavietā un informējot amatpersonas (darbiniekus) par minētajiem pasākumiem.  Papildus, ja darbs būs institūcijā uz vietas, institūcijas vadītājam būs nepieciešams nodrošināt, ka:  - kabinetā atrodas tikai viena amatpersona (darbinieks);  - ir ne mazāk kā 15 m2 no pieejamās telpu platības vienai amatpersonai (darbiniekam), ja institūcijā ir atvērtā tipa biroji;  - jāizstrādā darba grafiks (piemēram, nosakot, kuri darbinieki (amatpersonas) nāk strādāt klātienē katru otro dienu), ja nav iespējams nodrošināt atsevišķu kabinetu vai 15 m2 no atvērtā tipa biroja vienai amatpersonai (darbiniekam).  Norādāms, ka 15 m2 noteikti, jo saskaņā ar rīkojumu saimnieciskā pakalpojuma sniegšanas vietā vienam apmeklētājam jānodrošina ne mazāk kā 15 m2 no publiski pieejamās telpu platības.  Norādāms, ka minētais regulējums par vienu amatpersonu (darbinieku) kabinetā, 15 m2 uz vienu personu vai darba grafiku, ņemot vērā funkciju un kompetences specifiku, nav tieši attiecināms, bet iespēju robežās rekomendējams, piemēram, tiesām, prokuratūrām, Valsts prezidenta kancelejai, Saeimai, amatpersonām ar speciālajām dienesta pakāpēm, izmeklētājiem, operatīvā darba veicējiem. Tāpat minētais regulējums nav attiecināms uz pašnodarbinātām valsts amatpersonām un to pašpārvaldēm, kuru darbība netiek finansēta no valsts budžeta līdzekļiem.  Papildus projekts paredz veikt grozījumu rīkojuma 5.17.1 punktā attiecinot tā regulējumu arī uz Ieslodzījuma vietu pārvaldes amatpersonām ar speciālo dienesta pakāpi un Ieslodzījuma vietu pārvaldes amatpersonu kandidātiem. Šobrīd rīkojuma 5.17.1 punktā noteikta Iekšlietu ministrijas sistēmas iestādes amatpersonas ar speciālo dienesta pakāpi un kandidāta fiziskās sagatavotības pārbaudes norise iekštelpā, nodrošinot epidemioloģisko drošības prasību ievērošanu un nepieciešamos piesardzības pasākumus. Šī pārbaude ir nepieciešama ne tikai Iekšlietu ministrijas sistēmas iestāžu amatpersonām ar speciālo dienesta pakāpi un kandidātiem, bet arī Ieslodzījuma vietu amatpersonām ar speciālo dienesta pakāpi un kandidātiem. Līdz ar to minētā punkta prasības ir jāattiecina arī uz Ieslodzījuma vietu pārvaldes amatpersonām ar speciālo dienesta pakāpi un Ieslodzījuma vietu pārvaldes amatpersonu kandidātiem. |
| 3. | Projekta izstrādē iesaistītās institūcijas un publiskas personas, kapitālsabiedrības | Valsts kanceleja, Labklājības ministrija, Starpinstitūciju darbības koordinācijas grupa. |
| 4. | Cita informācija | Valsts kanceleja ir izstrādājusi Vadlīnijas darba organizācijai, darba samaksai un klientu apkalpošanai valsts pārvaldes institūcijās Covid-19 pandēmijas laikā, kas pēc projekta pieņemšanas un spēkā stāšanās tiks precizētas.  Vadlīnijas pieejamas: https://www.mk.gov.lv/sites/mk/files/media\_file/vadlinijas-darba-organizacijai-covid-19-pandemijas-laika\_22122020\_0.pdf |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tieisiskais regulējums attiecas uz darba devējiem un darbiniekiem.  Tāpat projekta tiesiskais regulējums attiecas uz valsts un pašvaldību institūcijām un tajās nodarbinātajiem – amatpersonām un darbiniekiem.  Saskaņā ar Valsts un pašvaldību institūciju amatpersonu un darbinieku atlīdzības likumu valsts un pašvaldību institūcijas ir: Ministru kabinets, Saeima, tai skaitā Saeimas Administrācija un citas Saeimas struktūrvienības, Valsts prezidenta kanceleja, Valsts kontrole, Tiesībsarga birojs, Centrālā vēlēšanu komisija, Sabiedrisko pakalpojumu regulēšanas komisija, Nacionālā elektronisko plašsaziņas līdzekļu padome, Latvijas Zinātņu akadēmija, Augstākās izglītības padome, Finanšu izlūkošanas dienests, tiešās pārvaldes iestādes, pastarpinātās pārvaldes iestādes, pašvaldības, valsts dibinātas augstskolas, valsts zinātniskie institūti vai valsts dibinātu universitāšu zinātniskie institūti, plānošanas reģioni, publiskie nodibinājumi, Finanšu un kapitāla tirgus komisija, tiesa, prokuratūra.  Ņemot vērā funkciju un kompetences specifiku, atsevišķs projekta regulējums nav tieši attiecināms, bet iespēju robežās rekomendējams, piemēram, tiesām, prokuratūrām, Saeimai, Valsts prezidenta kancelejai, amatpersonām ar speciālajām dienesta pakāpēm, izmeklētājiem, operatīvā darba veicējiem. Tāpat minētais regulējums nav attiecināms uz pašnodarbinātām valsts amatpersonām un to pašpārvaldēm, kuru darbība netiek finansēta no valsts budžeta līdzekļiem. |
| 2. | Tiesiskā regulējuma ietekme uz tautsaimniecību un administratīvo slogu | Panākot Covid-19 izplatības ierobežošanu ar attālinātā darba noteikšanu par obligātu, ja darba specifika to ļauj, tiks novērsts risks sabiedrības veselībai, kā arī risks tautsaimniecībai, kas saistīts ar darba nespēju, zaudētajiem darbspējīgiem cilvēkiem un slogu veselības sektoram. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts un pašvaldību institūcijas. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošu institūciju un cilvēkresursu ietvaros. Projektā paredzētie pasākumi tiks nodrošināti piešķirto valsts budžeta līdzekļu ietvaros.  Saistībā ar Projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Ministru prezidents A. K. Kariņš

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_ J. Citskovskis

Stone 67082954

[kristine.stone@mk.gov.lv](https://likumi.lv/ta/id/26019-darba-likums)

1. Februāra beigās no 1071 parauga vismaz 9,34% gadījumu konstatēts Covid-19 jaunais paveids. https://www.lsm.lv/raksts/zinas/latvija/vismaz-934-paraugu-pagajusaja-nedela-konstatets-covid-19-jaunais-paveids.a394986/ [↑](#footnote-ref-1)